CELEX: 62007CJ0207
Language: ro
Date: 2008-07-17
Title: Hotărârea Curții (camera a treia) din data de 17 iulie 2008. # Comisia Comunităților Europene împotriva Regatului Spaniei. # Neîndeplinirea obligațiilor de către un stat membru - Articolele 43 CE și 56 CE - Legislație națională care condiționează achiziționarea anumitor participații în cadrul unor întreprinderi care exercită activități reglementate în sectorul energiei și a anumitor active necesare pentru exercitarea acestor activități de obținerea unei autorizații prealabile. # Cauza C-207/07.

Hotărârea Curții (Camera a treia) din 17 iulie 2008 – Comisia/Spania
      (Cauza C‑207/07)
      „Neîndeplinirea obligațiilor de către un stat membru – Articolele 43 CE și 56 CE – Legislație națională care condiționează achiziționarea anumitor participații în cadrul unor întreprinderi care exercită activități
         reglementate în sectorul energiei și a anumitor active necesare pentru exercitarea acestor activități de obținerea unei autorizații
         prealabile”
      
      Libera circulație a persoanelor – Libertatea de stabilire – Libera circulație a capitalurilor – Legislație în materia energiei (art. 43 CE și 56 CE) (a se vedea punctele 39, 46, 54, 55, 58, 62 și 63 și dispozitivul)
      Obiectul 
      
         
               Neîndeplinirea obligațiilor de către un stat membru – Încălcarea articolelor 43 CE și 56 CE – Legislație națională care condiționează
                  achiziționarea anumitor participații în cadrul unor întreprinderi care exercită activități reglementate în sectorul energiei
                  de obținerea unei autorizații prealabile din partea unei comisii speciale
               
            Dispozitivul 
      
         
                  1)
               
               
                  
               
               
                  	Prin adoptarea dispozițiilor alineatului (1) al doilea paragraf din a paisprezecea funcție a Comisiei Naționale de Energie,
                     care figurează la a unsprezecea dispoziție adițională, titlul 3.1., din Legea 34/1998 privind sectorul hidrocarburilor (Ley
                     34/1998, del sector de hidrocarburos) din 7 octombrie 1998, astfel cum a fost modificată prin Decretul‑lege regal 4/2006 (Real
                     Decreto‑ley 4/2006) din 24 februarie 2006, pentru a condiționa achiziționarea anumitor participații în cadrul întreprinderilor
                     care exercită anumite activități reglementate în sectorul energiei, precum și achiziționarea activelor necesare pentru exercitarea
                     acestor activități de obținerea unei autorizații prealabile din partea Comisiei Naționale a Energiei, Regatul Spaniei nu și‑a
                     îndeplinit obligațiile care îi revin în temeiul articolelor 43 CE și 56 CE. 
                  
               
            
         
                  2)
               
               
                  
               
               
                  	Obligă Regatul Spaniei la plata cheltuielilor de judecată.